open-index/open-wikipedia-markdown huggingface dataset:
Patraso

**Patrasso** (greco moderno: Πάτρα, antigo: Πάτραι, Pátrai) la xe la terza cità de la Grecia e cavedal de la periferia grega de l'Acaia e de la region de la Grecia Ocidental.
A Patrasso se pol catar, inte la chiesa a lu dedicada, le relichîe de Sant'Andrea.

## Zeografia
Patrasso la se cata inte el nord-òvest de la Morea. La ga na area metropolitana de oltra 200&nbsp;000 abitanti el la xe un inportante centro comercial interno e anca un porto trafegà.
La xe a cerca 215&nbsp;km da Atene, 91&nbsp;km da Pyrgo, 7&nbsp;km da Rio, 134&nbsp;km da Corinto, 77&nbsp;km da Kalavryta e 144&nbsp;km da Trìpołi.

left|thumb|250px|Vista de Patraso, NASA

Ła caraterìstega de ła zeografia urbana de Patraso ła xe ła só divixion in sità alta e sità basa, unìe da scałinae. Questo el xe el risultà de na influénsa intra natura ziogràfega e modełi de insediaménti umani; ła sità basa, che ła include el cor urban del sècol XIX e ła baia, łe xe adiasénte al mar e ła se sténde intra i estuari dei fiumi Glafkos e Haradros, costruìa su qûel che na olta el jera el let de un fiume secà, invése, ła sità alta, pi vecia, ła cuerde l'àrea dei insediaménti pre-moderni, intórno de ła Fortésa, sul pónto pi alt del Mónt Panachaikon (Παναχαϊκό όρος) 1&nbsp;926&nbsp;m.

El fiume pi grando de ła xona el xe el Glafkos (Γλαύκος ποταμός), che el córe a sud de Patraso. El fiume Glafkos el desgórga dal Mónt Panachaikon e łe só aque, dal 1925, łe xe rancurae inte un łago artifisial visin al viłajo de Souli e quindi ponpae par dar energìa a tuta ła xona.

## Zemelazi
*  **[[Aleksinac]]** - Servia 
*  **[[Bydgoszcz]]** - Połonia 
*  **[[Chişinău]]** - Moldova 
*  **[[Bari]]** - Itàlia 
*  **[[Ancona]]** - Itàlia 
*  **[[Argirocastro]]** - Albania 
*  **[[Canterbury (Australia)|Canterbury]]** - Australia 
*  **[[Reggio Calabria]]** - Itàlia 
*  **[[Limassol]]** - Sivro 
*  **[[Craiova]]** - Romania 
*  **[[Banja Luka]]** - Bosnia-Erzegovina
*  **[[Famagosta]]** - Sivro
*  **[[Saint-Étienne]]** - Fransa
Mejo università al mondo

Łe **mejo università al mondo** łe xe squaxi tute mericane, ła prima eoropea ła xe ła *[[połitècnega]] de Zurich* (Svisera), a ła vintisetèxima posision. Łe università vènete łe xe on mucio indrìo, tra łore ła tira el caro el Bo, ma senpre ła resta inte i ùltemi ani intrà ła 133esima e ła 200esima posision. Magra consolasion che ła sipia stà tersa inte ła penisoła italiana, daspò de Bołogna e Pisa: difati intel 2007 ła xe stà sorpasà anca da *Roma La Sapiensa* e *Milan*.

Trieste, Verona, Ca' Foscari e IUAV łe xe 400 posision pi indrio de Pàdoa.

## Łigamenti foresti
 ełenco
Apt

**Apt** el xe on comune fransexe de 11.172 abitanti che el se cata inte el departemento de ła Vaucluse de ła rejon de ła Provensa-Alpi-Costa Azura, sede de sottoprefettura.

## Evolusion demografega
Łusinpicoło

**Łusinpicoło** (en croato **Mali Lošinj**) ła xe ła prinsipałe łocałità de l'ixoła de Łusin, in Croasia, e una dei sentri pì popoloxi de ła contea łitoraneo-montana.
Papa Evaristo

**Sant'Evaristo**  (Betleme, ... – Roma, so par zó 107), el xe stà el cuinto papa dea  Céxa Catoega dal 98 o 99 al 106 o 107.

A se sa poco de Evaristo: secondo el *[[Liber Pontificalis]]* el saria nasùo a Betleme da na fameja ebraica e el se ga convertìo a Roma al Cristianeximo, rexendo ła diocexi romana in sostitusion de papa Clemente I, esilià inte el Chersoneso Taurico, al tempo de ła persecusion de l'inperador Domiziano.
Pasiente gramaticałe

In lenguìstica el **pasiente** el xe l'argoménto verbałe che el subise un canbiaménto de stato provocà dal verbo.

Par exenpio *go sbianchezà ła caxa* vol dir che ła caxa ła ga ciapà cołor bianco e *ła Marta e l'Antonia łe giusta roloji* vol dir che i roloji ruti i vien justài: *caxa* e *roloji* i se ciama pasienti del verbo (dal łat. *patiens* chi che subise, patise).

Łe łéngue de tipo acuxativo (ex.: łatin, vèneto, ingl., ted.) łe pol marcar el pasiente col caxo acuxativo, oben łe pol métar el verbo al pasivo e segnar el pasiente come un sojeto nominativo.

Łe łéngue ergative (basco, georgian) invese łe ségna el pasiente col caxo asołutivo.

Serte łéngue łe distingue el pasiente da l'ojeto dei verbi de esperiensa, o sia da chi che xe comunque ojeto magari anca direto de l'asion verbałe ma sensa subir un canbiaménto de stato: par exenpio co verbi come *védar, sentir, vardar* (védar calcheduni no vol mìa dir che ła persóna vista ła stà mejo, pezo o difarente da prima) serte łéngue łe dopra un ojeto esperiensiałe che el vien segnà in modo difarente dal pasiente, par exenpio co na prepoxision o na dexinensa difarente.

## Notasion
Esperiente

In lenguìstica un **esperiente** el xe l'argoménto verbałe de un verbo che no'l pròvoca mìa un canbio de stato a l'ojeto direto. Un saco de łéngue łe trata esperienti e agenti in modo conpagno dal pónto de vista gramaticałe.

Par exenpio in *(mi) vardo Màsimo, sénto ła Marta* mi so' sojeto del verbo, morfołogicamente, ma in realtà no ghe fo gnente a Màsimo né a ła Marta (mi fao soło na esperiensa, łuri i vien vardài o sentìi) mentre in *mòrsego Màsimo, salvo ła Marta* i du ojeti i ga anca un canbio de stato provocà (i vien morsegài o salvài) provocà da mi che so' el sojeto agente.
Argoménto verbałe

In lenguistega se dixe **argoménto** de un verbo el toco de fraxe che in vari modi el ciapa parte a l'asion verbałe, come sojeto o come ojeto. Gh'è verbi co du o tri arguminti e verbi co n'argoménto soło o co gnanca n'argoménto come i inpersonałi.
## Verbi
I verbi co zero arguminti no i ga sojeto e gnanca ojeti; i verbi co n'argoménto soło i ga un sojeto; i verbi co du arguminti i ga un sojeto e n'ojeto direto (de sòłito); i verbi co tri arguminti i ga un sojeto, n'ojeto direto e anca n'ojeto indireto.
## Vèneto
Par exenpio in vèneto:
* **zero arg.:** pióve, névega *(no ghe xe miga calcheduni o calcosa che pióve o che névega: pióve e basta, névega e basta)*
* **un arg.:** vien Marco, Marco el vien, ła Marta ła ride, el vénto el buga *(calcheduni vien o ride, calcosa buga)*
* **du arg.:** Marco el véde ła Marta, (mi) mónto in tren *(calcheduni el ga a che far co calcosa o c.dun altro)*
* **tri arg.:** Marco el porta na roxa a ła Marta, mi ghe porto un łibro a mé fradéło *(calchedun el fa/dà/porta c.sa a c.dun altro)*

## Varda anca
* Esperiente
Comedìa (Poema de Dante Alighieri)

Ła ***Comedìa*** (anca conosesta come *Ła Divina * o *Divina Comedìa*) el xe un poema teolòzego scrito da Dante Alighieri.

miniatura|sinistra|Dante intel Purgatorio.

Ła *Divina Comedia* ła xe considerada na òpara maestra de ła łeteradura mondiałe; ła xe dividesta inte tri parti ciamà canteghi, che i xe inferno, purgatòrio e paradizo.

## Altri projeti

## Linganbi foresti
Stati federai de l'Àustria

thumb|upright=1.6|Stati de l'Austria
I **stati federai de l'[[Austria]]** (in todesco *Länder*, singułar *Land*) i costituise ła sudivixion teritoriałe de primo liveło del Stato e i xe nove. Cadaun de sti cuà, i se sudivide oncora in distreti, a parte ła cavedałe. Ogni *Land* el ga un òrgano lejisladivo ciamà *Landtag* che el lejiferea drento łe limitasion prestabilie da ła Costitusion, ogni *Land* in pì el ga un nùmaro de raprexentanti drento de una de łe Càmare del Parlamento (*[[Consejo federałe (Àustria)|Bundesrat]]*). La sità de Viena ła xe aministrada da un sìndego.

## Zeografia
Natividà de ła Beata Vèrzene Maria

[thumb|250px|Icona rafigurante i [Santi Ana e Gioachin co ła Madona putina.]]
Ła *Natividà de ła Beata Vèrxene Maria* ła xe na festa łiturxega de ła Cexa Catòłega e de ła Cexa Ortodosa ca ricorda ła nasita de Maria e che ła se çełebra ł'8 de setenbre.

Ła festa ła xe nata in Oriente; ła xe sta introdota inte ła cexa d'Osidente dal Papa Sergio I.
## Altri projeti
John Herschel

__HIDDENCAT__

thumb|right|John Herschel

**Sir John Frederick William Herschel** (7 de marso 1792 – 11 de majo 1871) el xe stà matemàtego e astrònomo inglexe, fiol de el astrònomo William Herschel.

John Herschel el ga popołarisà el uxo de ła data jułiana inte ła astronomía e el ga inventà ła cianotipia.
El ga avuo tre fiołi e nove fiołe. Uno de sti ki, Alexander Stewart Herschel el xe stà anca eło atrònomo.

El cratere J. Herschel, de ła Luna, ciapa el so nome.
Entalpìa

**Entalpía** (da el prefiso *en* e intel greco *thalpein* incałorir), sta paroła ła xe stà cunià intel 1850 dal el fíxico todesco Clausius. Ła entalpía ła xe na magnitudine de termodenàmega simbołixada co ła łétara H, ła variasion de entalpía espresa na mexura de ła quantità de energía asorbia o sedesta da on sistema termodenàmego, o, a xe conpagno, ła quantità de energía che tal sistema el połe interscanbiar co el so entorno. 

Uxualmente ła entalpía ła se mexura, dentro de el Sistema Internasional de Unidà, in joules.
Cangrande I de la Scala

sinistra|miniatura|Ritrato setesentesco de Cangrande|248x248px
**Alberto I Canfrancesco de la Scala** deto **Cangrande I** (Verona, 9 de marso 1291 – Treviso, 22 de lujo 1329) l'è sta uno de i piassè brai Siori de Verona. Omo de governo e condotier militar, l'era ben amato da i veronezi.

Cangrande I l'era el terzo fiol de Alberto I de la Scala, Sior de Verona.

So pare e so fradel Bartolomeo i morì un drio l'altro che Alberto gavea dodeze ani, e de sta maniera Alberto, che l'era oncora zoino, el sa dovuo metarse a la guida de la cità insieme con so fradel magior Alboino.

Cangrande I l'era n'omo alto e belo, de caratere forte e impulsivo. El se ga sposà zoino con la prima dona che el se ga inamorà, Giovana D'Antiochia, na splendida butela che la pasava da Verona par andar a sposar un feudatario todesco pien de schei.
In quatro e quatro oto l'è diventa cavalier, e el sà meso a la testa de l'esercito de Verona e el ga conquistà in pochi ani Vicenza, Treviso, Feltre, Padova, Mantova, Brescia.

L'era famoso par le so aventure con le done (el deto veronese *Fiol d'en can* se riferise ai tanti fioi che el Gran Can gavea in giro par la cità); el gavea dieze fiole, anca se no el ga lassà nissun mascio.

Cangrande l'era anca n'omo de governo e el ga portà Verona e i teritori conquistà a la richeza. L'era anca patrono de le arti. A lu se deve monumenti de rara beleza a Verona. El Poeta Dante Alighieri l'è stà so ospite par tri ani, quando l'era drio a finir de scrivar la Divina Comedia. Dante el ga dedicà a Cangrande la terza e piassè importante cantica, el Paradiso.
 
Cangrande l'è morto fora de Treviso chel gavea trentoto ani, i dise de una congestion parché el gavea beuo acqua giazada.
## Altri projeti

## Linganbi foresti
Bartolomeo I de la Scala

**Bartolomeo de la Scala** l'era el primo fiol de Alberto I de la Scala, Sior de Verona. A la morte de so pare, l'è diventà Sior par manco de n'ano. L'è morto inte el 1303 sensa verge tempo de lassar n'impronta del so operà a Verona.

## Altri projeti

## Linganbi foresti
Karimojong

thumb|Karimojong
I **Karimojong** i xe un popolo nilotico che vive en Uganda, inte el distreto col steso nome. I karimojong xe pastori. La lengoa l'è paresa del turkana (Kenya) e Toposa (Sudan). La lengoa e la cultura karimojong xe st' studia' dal misionario combonian veronexe Bruno Novelli. I so libri, tanti anca in italian, ie considera' i meio che ge sia su i karimojong.
Mickey Mouse

miniatura|233x233px
**Topolino** (nome originale: **Mickey Mouse**) l'è un personagio de i fumeti inventà da Walt Disney. Topolino l'è un investigator privado che l'è bon de resolvar tuti i problemi che el cata. El laora col so amigo Pippo e la so butela, Minnie.
Topoino l'è anca el nome de un gionaleto par butini con le storie de Topolino, Paperino e altri personagi.

## Lingambi foresti
Jibuti

**Jibuti** o **Gibuti** l'e on paexe de l'Africa oriental inte el Corno d'Africa.
El confina co la Somalia a sudset, l'Etiopia a ovest e l'Eritrea a nord; el xe bagnà dal Mar Roso al estremo nordest e dal Golfo de Aden a est.

## Zeografia

Gibuti el ga na estension de 23&nbsp;200&nbsp;km².

Le cime pi alte le riva so i domila metri. La depresion de Asal xe a 155&nbsp;m soto el livel del mar.

No ghe fiumi, ma solo uadi – fiumi temporanei inte el tempo de la piova.

Gibuti xe on paexe desertico. Se cata savane e steppe.

## Storia

### Antighità
Gibuti xera abitá fin da i tempi preistorici. Se pensa che i primi omeni a lasar el continente africano i sia pasá de qua par andar inte la penisola Arabica e pasar a l’Axia continental.

In tempi pi recenti, etnie pastorali da lo Yemen ga ocupá la region e i sa misciá co etnie africane. Da sempre in contato co le coste de lo Yemen, l’Islam xe rivá su le coste de Gibuti inte el IX secolo.

I marcanti arabi yemeniti e omaniti ga controlá el paexe fin al XVI secolo.

### Modernità
En tel 1862, i francexi ga comprá la zona de Gibuti da i sultani de Obock e Tagiura e i ga scominsiá a costruir la cavedal. El porto de Gibuti servea a contrastar la presenza inglexe a Aden.

Inte el 1949, i issa  ga domandá la riunificasion co i somali de le colonie italiane. I francexi ga espulso i somali e dato el poder aministrativo a i afar, etnia de origine etiopica.

Inte el 1967, la minoranza somala ga scominsiá a organizare tumulti.

### Indipendensa
Gibuti xe rivá a l’indipendenza el 27 zugno 1977.
Le prime elesioni vedea la vitoria de la Lega Popolare par el Progresso (RPP) e Hassan Gouled Aptidon, cao de partio, fu el novo presidente.

Ne i primi ani novanta ghe stá na guera civile fomentá da i afar. La guera xe terminá in tel 1994.

## Zeografia politega
El paese l'è na republica.
El presidente Ismael Omar Guelleh l'è in carica dal 1999.

La cavedal, Gibuti, l'è anca el porto pricipal del paexe.
I francexi i ga na grosa baxe miłitare rente de la caitale.

## Popolasion
Gibuti el ga na popolasion de 822&nbsp;000 abitanti. La majoria de la zente (84%) la vive inte i centri urbani.
### Etnie
I abitanti se divide tra afar e somali.

### Religione
El 94% de la popolasion xe de religione islamica
I altri xe catoleghi. El vescovo de Gibuti xe mons Giorgio Bertin.

### Léngue
En Gibuti a se parla el francexe, l'arabo, el somalo e l'afar.

## Gałeria de someje

View_of_Mousa_Ali_from_the_southwest_side.jpg|monte Musa Ałi
Djib_003.JPG|łago Asal
Arrei_Mountains_see_from_Ali_Sabieh.JPG|Ałi Sabieh
Rock art at Balho.JPG|arte rupesetre a Balho


## Notasion

## Altri projeti

## Linganbi foresti
Véscovo

thumb|200px|right|Un vesco catolico con tuti i so paramenti
El **Vescovo** l'è el terzo e piasè importante livel del saserdosio catòlego. El primo livel, diaconado, l'è sia par laici che par quei che vol diventar preti. El secondo livel, sacerdosio, l'è quel che parmete de celebrar la Mesa e altri sacramenti. El vescovo l'è sempre encargha de na diòseze. Ne la cexa catolega ghe 2,700 diocesi inte el mondo, 200 in Italia, 9 inte el Veneto.
## Notasion

## Altri projeti

## Linganbi foresti
Saserdosio

El **saserdosio** l'è n stato religioso che parmete a na persona de verghe na relasion particolar con Dio, a nome de la comunita'. Quasi tute le religioni ga el saserdosio, che pero' el xe difarente da na religion a l'altra. 
Inte le rełijoni tradisionali de solito se cata un sacerdote ciama' sciaman. El so laoro l'è quelo de domandar a Dio el necesario par la vita de la tribu'.
Le rełijoni piasè organizade ga un saserdosio piasè evolu', con lo studio de i riti e da la teołozia.
El sacerdosio cristian ga tre liveli: diaconado, nome che vien dal greco e che significa servisio; sacerdosio, che l'è el livel piasè conosudo da la gente; vescovato, i vescovi xe cuei che dirige na diocesi e guida la ceza.

## Notasion
Ciéis (Bełun)

**Ciéis** o **Ciéis d'Alpago** el xe on comun de 1569 abitanti inte ła provincia de Bełun.

## Evolusion demografica
Claut

**Claut** (*Claut* in furlàn) el xe on comune de 1181 abitanti inte ła provincia de Pordenon.

## Evolusion demografica
Borgo Trieste (Verona)

**Borgo Trieste** l'è un quartier de Verona. El confina con San Michel, Borgo Venesia, Borgo Santa Croxe e el Porto San Pancrasio. El Borgo Trieste l'è nato ne i ani sesanta, la majoria de la gente la laoraa a la Mondadori ne le fabriche de lana, vero, e colori de la zona. A Borgo Trieste ge na cexa sola, Santa Maria de i Dolori, e la Piasa Cavalleri. I abitanti i xe setemila.

## Personalità
* Padre Novelli Bruno (Verona 1937 - Negrar, 14 gennaio 2003), Misionario Comboniano e famoso etnologo. El ga studia i karamojong, on popolo ugandese, el ga descrito cultura e storia, el ga anca scrito la gramàtega e on vocabolario de la loro lengua.
* Padre Giuseppe Caramazza, Misionario Comboniano, giornalista.
* Flavio Tosi, sindaco de Verona.
Arnoldo Mondadori Editore

__HIDDENCAT__

La **Arnoldo Mondadori Editore** l'è na caxa editrice veronexe, tra le piasè grandi de l'Italia. La publica libri, riviste e la publicava Topolino.
Domeje

**Domeje** (tel diałeto łocal: [do'meje]; talian: *Domegge di Cadore*) el xe on comun de 2645 abitanti inte ła provincia de Bełun.

## Storia recente
Inte l'agosto del 1992 Domeje ła xe balsà a ła ribalta de ła cronaca nera nasionałe par esare sta el teatro del presunto suicidio de Mario Bisaglia fradeło del senador Antonio Bisaglia, el cuałe el xe sta catà cadavare inte el łago de Sentro Cadore.

## Gałeria fotografega

Domegge Cadore.JPG|Domeje co ła neve
Centro_cadore.JPG|Domeje, ła valada col lago de Zentro
Domegge_Cadore_panorama1.JPG|Domeje da ła strada del rif.Baion
Domegge_cadore_somacros_2.JPG|Domegge vista da Somacros
Domegge_cadore_piazza.JPG|Piaza del paexe
Domegge_cadore_belltower.JPG|Campanil de ła Cexa de San Zorzo
Domegge casa Barnabò.JPG|Cà Barnabò
Domegge via Roma.JPG|Via Roma
ValdiToro.JPG|La Val di Toro in un bagno di sole
Val_Toro_settembre.JPG|Val ei Tor, Domegje
Domegge Somacros Brentoni.JPG|Somacros e vista sui Brentoni
Madonna_neve_domegge_2.JPG|Madona de ła neve
Eremo_Romiti_2.JPG|Eremo dei Romiti,insieme
Cridola bridge domegge lorenzago.JPG|Nuovo ponte sul Cridola


## Evołusion demografega

## Note


## Varda anca
* Ceza de San Zorzi Màrtire (Domeje)
Antonio Bisaglia

**Antonio Bisaglia** (Rovigo, 31 de marso 1929 - Santa Margherita Ligure, 24 de zugno 1984) el xe sta on omo połitego veneto e Ministro de ła Republica Itałiana.

## Biografia
El provegneva da na fameja de origini poarete (so pare el gera feroviere) e co tanti fioi, Bisaglia el ga studià in seminario; inte el 1945 el se ga iscrito a ł'Asion Catołica.

Inte el 1951 el xe sta ełeto consijere nasional del movimento xovaniłe democristian.

El se ga łaureà in giurisprudensa a ł'Università de Padova e po el xe 'nda a łavorar a ła Casa Mutua dei Coltivatori Direti de Rovigo.

El xe 'nda drento el Parlamento a łe ełesion połiteghe del 1963 e el xe sta ełeto deputato fin al 1979, cuando che el xe sta ełeto senador inte el cołejo ełetoral de Basan e confermà a łe ełesion połiteghe del 1983.

El ga svolto incarichi de governo par sirca 8 ani a partir dal 1972:

El xe morto el 24 de zugno 1984 a Santa Margherita Ligure, travolto da on'onda mentre el gera drio ciapare el sołe co so mujere Romilda Bollati de Saint Pierre, maridà ł'ano prima.

Al momento de ła morte el gera presidente del grupo democristian al Senato de ła Republica.

El 17 de agosto 1992 a xe morto negà, in circostanse misterioxe, inte el łago de Sentro de Cadore, visin a Domege in provincia de Bełun, el fradeo prete, don Mario Bisaglia.

El 30 de apriłe 1993 a xe morto negà inte el Adexe anca el so ex segretario particołare, Gino Mazzolaio.

## Bibliografia
* Giampaolo Pansa. *Bisaglia, una carriera democristiana* Sugarco Edizioni, Milano, zugno 1975;
Fiumalbo

**Fiumalbo** el xe on comune de 1303 abitanti inte ła provincia de Modena. Ła fa parte de ła Comunità Montana del Frignan, che el ga el proprio capołogo a Pavullo inte el Frignano.

## Evołusion demografega

## Łigamenti foresti
* Dizionario fiumalbino-italiano-inglese (sito non ofixial)
Abeton

**Abeton** el xe on comune inte ła provincia de Pistoja.

## Aministrasion
* Sini: Giuseppe Montagna, dal 06/2004.
* Comune: Centralino 0573 60.78.11
* Pagina Internet: http://www.comune.abetone.pt.it 

## Frasion
* Cecchetto
* Fontana Vaccaia
* Le Regine
* Faidello
* Val di Luce

## Evołusion demografega
Pluton (astronomia)

**Pluton** (sìnbołi: 16px|⯓ e  16px|♇) el uno dei pianiti nani che gira 'ntel sistema sołar: fin puchi ani fa el xera clasificà come nono pianéta, queło piasè distante dal sol, ma in realtà ghe xera senpre stà discusion sul fato che 'l fuse un vero pianéta dalbon o che 'l fuse n'asteròide.

Dal 24 de agósto del 2006, el xe clasificà come pianeta nano: par el só conportaménto orbitałe el vien considerà da senpre un exenpio clàsico de ogeto transnetunian.

El fa parte, ansi el xe el capofaméja, de ła faméja dei Plutini.

## Orìxene del nome
El só nome el vien da *Pluto, Plutonis* el Dio roman de l'oltretónba e ła só existensa ła xera stà prevista da l'astrònomo Percival Lowell.

## Notasion
Pianeta nano

Un **pianéta nano** el xe un corpo celeste de tipo planetario che l'gira torno na stéła e che el ga bastansa masa da aver fórma sferoidałe, ma che no l'è mìa stà bon de "netar fora" ła só zona orbitałe da altri corpi de łe só stése dimension.miniatura|I 12 corpi indicai come posìbiłi pianeti inte na prima idea de proposta de l'UAI. In seguito Haumea e Makemake i xe stai riconosui come pianeti nani.|417x417pxNonostante el nome, un pianéta nano no'l xe mìa necesariamente piasè picenin de un pianéta e in teoria no ghe xe miga łìmiti a łe dimension dei pianiti nani. Intrà l'altro ła clase dei pianiti nani no ła fa mìa parte de queła dei pianiti, ma łe xe dó robe diverse.

## Definision
Ła definision de pianéta nano ła xe stà introdóta uficialmente inte ła nomenclatura astronòmica da n'asenblea de l'Union Astronòmica Internasionałe el 24 de agósto del 2006, in mezo a un saco de discusion: intrà l'altro xe stà notà che ła definision no l'è mìa ojetiva (nesun corpo cełeste el pol netar fora ła só zona orbitałe e no gh'è gnanca un łìmite obietivo par definir quando che un corpo l'è sferoidałe o nò). D'altra banda, na definision de sto tipo de clase qua ła ghe vołéa propio, par distìnguarla da ła clase dei pianiti tradisionłi, e donca xe probàbiłe che el nome el reste.
Segue un prospetto dei cinque corpi celesti orbitanti intorno al Sole che attualmente rientrano nella categoria dei pianeti nani.

## Spesifeghe xenerali

## Notasion
Àsido solfòrego

L' **àsido solfòrego** l'è un àsido minerałe forte, lìquido a tenperadura anbiente, ołióxo, sensa cołor e gnanca odor; el ga fòrmuła chìmica H2SO4. I só sałi i se ciama solf*ati*.

El geso el xe el solfato piasè comun, solfato de calcio diidrà.
Solfato de potasio

El **solfato de potasio** l'è el sałe de potasio fato da l'àsido solfòrego.

## Propietà
A tenperadura anbiente el xe sòłido e no el ga ni odor ni cołor.
## Fertiłixante
El se dòpara cofà fertiłixante co na conpoxision NPK 0-0-50.
Saon

600px|right|thumb|La strutura chìmica del saon in do divèrse raprexentaẑion

El **saon** (o **son**) l'è de sòłito un sal de sodio o de potasio fato da n'àcido carbosìlico alifàtico a cadéna łónga; el vien prodóto par desfar e tirar via łe sostanse grase durante i procesi de netìxia (pułisia).

El se fa co ła *saonificasion*, cioè traverso l'idrołixi alcałina, de grasi animałi o vegetałi che ła porta a formar el sal carbosìłico (el saon) e un àlcol.

## Altri progèti
Sahel

El **Sahel** xe na rejon de l'Africa del nord a sud del deserto del Sahara. I paexi che forma el Sahel xe: Mali, Nizer, Chad. Fa parte del Sahel anca le rejoni confinanti de la Mauritania, Burkina Faso, Senegal e la rejon del Darfur in Sudan.
El Sahel xe na rejon semi-desertica, con poca piova. I tereni ie boni par la coltivazion del coton, dei bagigi, e a l'alevamento de bestie domestiche.
El nome Sahel vien da l'arabo (*sahil*) e vol dir *riva del mar*. Ne la lengoa comun, Sahel l'era el nome de varie zone de la costa Africana, e anca el nome de la diresion nord (la diresion par rivar al mar).
Darfur

right

El **Darfur** xe la region oxidental del Sudan. Grando come la Francia, el Darfur xe semi-desertico. Varie etnie vive en tel Darfur. El grupo piasè grande xe i Bagarra, nome arabo che vol dire *i omeni de le vache*. Dal 2000 ghe na guera civil en Darfur. El governo central vol eliminar i grupi che vive a rente del Ciad parche' el vol utilizar la tera par la ricerca petrolifera. I Stati de l'Union Africana ga manda' de le trupe par controlar la situation. Vari grupi internasionai dixe che la guera en Darfur xe un genocidio programa' del governo Sudanese.
Union Africana

Ła **Union Africana** (*The African Union*) ła xe n'organismo chel reunise tuti i paexi africani. Nata come ła *Organization of African Union* (Organizasion de l'Unità Africana), ła ga canbià nome inte el 2002. Ła sede principałe ła xe a Addis Abeba, in Etiopia, ma ła ga vari ofisi e sedi stacae in Kenya, Sudafrica, Ghana e altri paexi.
Nicola Mazza

thumb|Don Mazza el benedixe i misionari. Dipinto de B. Ronca|sinistra
**Nicola Mazza** l'era un sacerdote veronese (1790 - 1865), fondator de n'Istituto religioso par la formasion de i zoveni (Cołejo Don Mazza) e ispirator de la mision par l'Africa Central. Tanti studiosi veronexi ga studia' inte el so cołejo. Tra i piasè famosi de i so studenti ghe Daniele Comboni.

## Ligami de fora
* Sito de l'Istituto don Nicola Mazza
Vóze

192px|right|thumb|El defluso de l'ària par otegner ła voze. 
Se ghe ciama **voze** o anca **vose** (*co [[s]] sorda*) el sóno che vien fato dai èsari umani co i parla o co che i canta.
In senso estendesto ła paroła ła połe indegar anca el verso de na bèstia, el sono de un strumento muzicałe o cheło de un fenòmeno naturałe, cofà par ezenpio ła voze del vento, o anca soranaturałe, cofà ła vose de ła cosiensa.

## In altri projeti

## Linganbi foresti
Àsido

Durante i ani, ła definision de **àsido** (o **agro**) ła xe stà giustà e mejorà pì olte.

* Teoria de Arrhenius: un àsido l'è na sostansa che desfàndose in acqua ła dà fora ioni H+. 
* Teoria de Brønsted-Lowry: un àsido l'è na sostansa che ła xe bona de dar ioni H+ a n'altra specie chìmica.
* Teoria de Lewis: un àsido l'è na sostansa che ła xe bona de ciapar un dopieto ełetrònego da n'altra specie chìmega (dita baxe).

## Notasion
Mesa

__HIDDENCAT__

La **Mesa** l'è la piasè comun celebrazione catolega. La Mesa xe costituia da difarenti parti: la liturgia de la Parola, doe se lese dei tochi de Bibia; la liturgia de l'Eucarestia, doe ghe la consacrasion del pan e del vin che diventa Corpo e Sangue de Cristo; e altre parti come le preghiere de la comunita' e le oferte par celebrar l'Eucarestia.
Solo un sacerdote o un vescovo pol celebrar la Mesa.
Ojeto direto

L' **ojeto direto** de un verbo el xe l'argoménto verbałe diretamente colpìo da l'asion del verbo transitivo. I verbi intransitivi invese no i ga mìa ojeti direti.

Łe łéngue acuxative łe ségna l'ojeto direto col caxo acuxativo mentre łe łéngue ergative łe ło ségna col caxo asołutivo.

Un saco de łéngue łe uxa l'ojeto direto par raprexentar sia el pasiente del verbo (chi che subise un canbio de stato provocà dal verbo) sia l'ojeto esperiensiałe (chi che l'è soło ojeto de l'esperiensa verbałe), seben che invese altre łéngue łe fasa de łe difarense.
Łéngua ewe

L’**ewe** xe na lingua monosilabica tonal, ongi monosillabo ga tre difarenti toni e significa tre parole difarenti. L'ewe xe parla' en Ghana e Togo, en Africa Oxidental.
Sahara

miniatura|sinistra|El Sahara vardà dal satelite
El deserto del **Sahara** xe un deserto inte el nord de l'Àfrica.
El xe el piasè grande del mondo.

## Zeografia fixega
El deserto del Sahara el presenta diverse carateristiche: ghe xe de i trati sabiosi, ma anca tanti trati rociosi, e parsino le zone de giarin.

El Sahara l'è trasversà da catene montagnose con cime alte, come i grupi del *Tibesti* e dal *Haagar*.

A sud del Sahara ghe un teritorio semi-desertico ciamà Sahel. El nome vien da l'arabo e vol dire roso, dal color de la sabia.

## Zeografia umana
Le popolasion che vive in inte el Sahara le utiliza le oasi par catar l'aqua.
I grupi piasè grandi xe i *tebu*, i berberi, i tuareg, e i *[[bagarra]]*.
10100 Burgel

**Burgel** (asteroide 10100) el xe on asteroide de el sinturon principałe, situà a 1,9839107 UA. El ga na ecentrixidà de 0,1778663 e on periodo orbitałe de 1&nbsp;369,17 dí (3,75 ani).

Ła so velocidà orbitałe mèdia ła xe de 19,17356726&nbsp;km/s e el ga na inclinasion de 1,92895º. El xe stà descoerto el 10 de diçenbre 1991 da Freimut Börngen. Ła so denominasionu xe in honor de el astrónomo todesco Bruno H. Bürgel.

## Referense
*  Databaxe 10100 Burgel.
*  Diagrama orbitałe de 10100 Burgel
Lago Vitoria

El **Lago Vitoria** xe el piasè grande lago de l'Africa. El xe anca ono de i Grandi Laghi de l'Africa. El lago xe diviso tra Tanzania, Uganda e Kenya, chel ga solo un tochetin. Vari fiumi se imete inte el lago, come el Kagera. Dal Lago Vitoria vien fora el Nilo chel scominsia a Jinja.
El livel del lago xe cambia' tante olte inte i ultimi ani. Anco el xe de un metro pi baso del livel medio. Anca inte el 1910-1920 el livel l'era diseso de pi de un metro.
L'utilizo de le àcue del Nilo xe regola' da un tratato internasional che ciapa rentro tuti i paesi del bacin acquifero (Rwanda, Burundi, Tanzania, Uganda, Kenya, Etiopia, Eritrea, Sudan, Egito).

## Storia
thumb|200px|left|Barcheta sul Lago Vitoria
I primi non africani a vedar el Lago Vitoria i xe stà i arabi. La mapa de al-Adrisi, del 1160 d.C., la ga on disegno de le coste del lago che el xe fato ben. I arabi e i persiani i vegnea fin qi par far marcà de avorio, oro e sciavi. I esploratori eoropei che i xe rivà qi in tel XIX secolo i no ga fato altro che seguire le piste de i marcanti de s-ciavi da la costa fin a Kavirondo (la zona sul lago tra Tanzania e Kenya).

El esplorator inglexe John Hanning Speke el xe rivà sol lago in tel 1958 co Richard Francis Burton co i sercava le fonti del Nilo. Specke el ga dato el nome de Lago Vitoria in onor de la regina inglexe.
El re de i baganda, el Kabaka, el gavea la so cavedal rente al lago, dove ancò se cata Kampala. Kampala, co le sità sateliti de Entebbe e de Makerere, la xe la sità pi grande rente al lago.

## Ecołozia
El lago Vitoria el xe on lago zoino, se pensa che el sa formà solo 400&nbsp;000 ani fa. Ancò, l’area ntorno al lago la xe ona de le pi densamente popolà del mondo. La sovrapopolasion de le zone rente al lago la ga vù n’influensa negativa su l’ecołozia del lago.
En tel 1954 i inglexi i ga introdoto el persico del Nilo in tel lago. El persico no el podea risalir el fiume fin al lago par via de le cascate tra el lago e Nimule, al confin co el Sudan. El persico el sa catà sensa predatori e ga scominsià a predar tute le specie de pese in tel lago. Tanti pesi tipici del lago Vitoria i sopravive solo inte i acquari. Co l’esportasion del persico in Eoropa, la pesca de sto pese la stà cresendo. El risultà el xe che i altri pesi scominsia a riprodurse de pi.

N’altro problema ecologico el xe presantà dal giacinto (*eichhornia crassipes*) che el xe rivà da l’Africa australe. El giacinto forma no strato de vegetasion su l’acqua,impedendo el pasagio se la luce e de l’aria. Dal 1990 in poi, quasi tute le coste del lago le xe stà cuerte dal giacinto. Co l’introdusion de mezi mecanici par la racolta del giacinto e l’introdusion de parasiti naturali (tonchio chiazzato - *neochetina eichhorniane*), el giacinto xe in regreso.
Marghera

**Marghera** o anca **Venesia Marghera** (ma el nome vecio de ła sità el sarìa **Malghera**, che deso no dopara squaxi più nisuni) ła xe na frasion del comun de Venesia. Ancuo ła ga a ocio 30&nbsp;000 abitanti. Ła xe uno dei posti più popołari del comun venesian e soratuto ła ga tacà el sentro interchìmego, indove che i lavora un mièr de abitanti de Marghera. La xe nasua inte i ani vénti e trenta del Novesénto par verghe anca a Venesia un porto industrial e de tràfeghi de tipo moderno, e par tirar su un quartier de teraferma indove ła sità ła podese slargarse.

A Marghera ghe xe na stasion feroviaria, che ła se cata xusto prima queła de Santa Lusia e ła sóa poxision ła xe ai màrxeni de Marghera, squaxi a Mestre. El paéxe el xe cołigà a Venesia e a łe altre parte del comun co lìnee de bus e xe rivà anca el tran.

Marghera ła xe el posto da indove el vien el grupo reggae venesian Pitura Freska. Ghe vien anca el grupo Le Orme, ativo fin dal 1966.

## Storia
left|250 px|thumb|Mapa del forte Marghera
Prima che el porto e ła xona rexidensial i fuse tirai su, sti posti i gera ciamai *i Bottenighi*. Qua no ghe gera miga edifisi vèri, ma soło strade che łe 'ndava verso Cirignago. El nome de Marghera (=el mar ghe gera) el vegniva doprà par parlar de na pìcoła viła che ła gera łontan dó chiłòmetri da indove se cata ła Marghera de ancuo: el gera fato de qualche caxa, na Ceza e un par de magazeni indove i se fermava łe robe che łe gaveva da rivar a Venesia. Inte el 1805 sta viła el xe stà butà xó par tirar su Forte Marghera.

Ła costrusion del porto e de ła xona industrial ła xe scomensada ai prinsipi del XX sècoło perché Venesia ła gavese un bon porto par far concorénsa ai altri del Mediteraneo. Par reałixar sto progeto Mussolini el ga anca sièlto che sti posti (comun de Mira), asieme a Cirignago, Mestre, Zełarin, Fàvaro Vèneto łe deventase tute parte del comun de Venesia. El progeto el contegniva anca ła costrusion de na xona rexidensial. Marghera ła xe stada colpia da łe bonbe dei Ałeai durante ła Seconda guera mondial. Daspò Marghera ła xe cresua e sta roba ła ga avuo come conseguensa ła nàsita de altri posti come Caène, intorno a ła parochia de Santa Maria de ła Sałute.

A partir dal 1998, col finansiamento de ła region Vèneto el xe nasùo el progeto SIMAGE par controłar ła quałità del'aria de l'àrea industrial de Marghera e ła gestion de łe emergense de contaminasion chìmega daspò insidenti industriałi, anca se in sti ùltimi ani Marghera ła xe drio pasar da séntro più rexidensial che inudustrial e łe ga verto axiende rispetoxe verso l'anbiente e chel salvi l'ocupasion.

## Notasion


## Ligami foresti
* Nova Marghera
Burkina Faso

El **Burkina Faso** xe un paexe de l'Africa oxidental.
El confina co el Mali anordovest, el Nizer a nordest, el Benin e el Togo a sudest, el Ghana a sud, la Costa d'Avorio a sudovest.

## Etimołozia
El se ciamaa Alto Volta, el nome vegnea da sti i fiumi Volta Nero, Bianco e Roso, che lo atraversa.

Anco’ el se ciama Burkina Faso che vol dir "el paese de i omeni integri".

## Zeografia

El Burkina xe un paexe pianegiante, co naltitudine mèdia de 400 m.

Ghe xe tri fiumi importanti: Mouhoun, Nakambé, e Nazinon. On quarto del paexe forme el bacin del fiume Nizer.

Anca se ghe fiumi e laghi, el paexe l’è de frecuente ciapà da la seca. El toco setentrional de el paexe el fa parte de la zona arida del Sahel.

## Storia

### Antighità
La zona del Burkina l’è sta abitada da omeni fin da la preistoria.
Inte el XV secolo a.C. se svilupò la civiltà del fero e de la ceramica. Varie etnie xe pasà dal Burkina.
Fonti storiche segure ghe solo dopo el XV secola de la nostra era, co el Burkina fasea parte de l’impero Songhai.

### Modernità
I francexi xe rivà in Burkina Faso inte el 1896 e ga taca far la guera col re de i mossi.
En tel 1904, el protetorato de l’Alto Volta fu tacà a Africa Ocidentale Francexe . La colonia se ga stacà da le altre inte el 1919.

### Indipendensa
El ga vù l’indipendenza inte el 1960. En pochi ani, ghe sta’ tri colpi de Stato.
El pi importante quel del 1983. Thomas Sankara ciapò el poder e ristruturò el governo. Sankara volea un governo che lavorase par lo svilupo de la zente. El fu copà inte el 1987 e Blaise Compaoré l’è diventà presidente de la republica.

## Zeografia politega
El Burkina Faso xe na repùblega parlamentare.
El cao de Stato xe Blaise Compaoré, e el cao del governo xe Tertius Zongo.

## Demografia
### Etnie
Sirca metà de la popolasion la xe de etnia mossi.
En te el nord ghe vive Tuareg, Peul e Hausa, popoli pastori e transumanti.

### Religion
I musulmani xe el 50%, i cristiani 30%, e quei che segue religioni tradisionali 20%.

### Lengoe
Lengoa oficial xe el francexe.

## Economia
La majoria de la zente la laora i campi o se da a l’alevamento de le bestie. Sorgo, milio, formenton e bagigi xe prodoti par el marcà interno, el coton l’è esportà.

## Cultura
I Burkinabe xe famosi par i laori de scultura e de pitura.

Tanti musicisti burkinabe laora in Costa d’Avorio.

A Ouagadougu, la cavedal, ghe la bienale del cinema africano.

## Gałeria de someje

Imàjine:Aerial_view_Pics_de_Sindou,_Burkina_Faso.jpg|pici de Sindu a sudovest
Imàjine:Mouhoun near Dedougou MS 2234.jpg|fiume Volta Negro
Imàjine:Marché_de_koudougou.jpg|marcà de Cudugu
Imàjine:2016.05-441-131ap_wall_Loropéni_Ruins_nr.Loropéni(Poni_Prv.),BF_sun15may2016-1106h.jpg|sito istorego Łoporeni, patrimonio ONUESC


## Notasion

## Altri projeti

## Łinganbi forèsti
Benin

El **Benin**. xe un Stato picenin de l'Africa Oxidental.
El confina co el Togo a ovest, el Burkina Faso e el Nizer a nord, la Nizeria a est; l'Oseano Atlantego lo bagna a sud.

## Zeografia

El paese no ga montagne de rilievo.

La magioranza del teritorio xe savana e tere semi-aride.

## Storia

El regno del Dahomey xera formà da tanti grupi etnici. La cultura dava importanza a la formasion militare. Anche le done gavea i so grupi militari speciali. El regno esportava s-ciavi dal XVII secolo fin al 1885.
El regno el perdea el control de la region, fin che i francexi ga stabilio la colonia inte el 1892.

El Dahomey xe diventà indipendente inte el 1960. Dopo dodeze ani de instabiltà pułìtega, on colpo de Stato militare guidà da Mathieu Kérékou ga preso el poder, istituì na ditatura militare marxista, e cambià el nome del paexe in Benin.
Nicéphore Soglo xe diventa president en tel 1991. Inte el 2006, Yayi Boni ga vinto le elesion e l'è diventà el novo presidente del Benin.

## Zeografia politega
La cavedal xe Porto Novo, ma el governo se cata a Cotonou.

## Demografia
### Etnie
Ance se el paexe xe picolo, ghe 50 grupi etnici. I pì importanti xe i fon, i yoruba, i aja, i bariba, i ayzo, i fulbe e i gun.

### Religion
La majoria de la popolasion segue el vodù.
I cristiani xe el 30% e I musulmani el 20%.

## Economia
La majoria de la popolasion la laora inte el campo agricolo. La produsion xe par el consumo interno.

No ghe industrie de rilievo.

Ghe poco turismo e i investimenti esteri xe de poco conto.

## Curiosità
El nome Benin no ga nisuna relasion co el regno del Benin. El nome l'è stà tolto dal Golfo del Benin, dove el paexe se troa.
El nome Dahomey xera un nome fon, e rapresentaa solo na minoria de la popolasion.

La cavedal comercial se ciama Cotonou. El nome vien da la lengoa fon e vol dir "el lago de i morti". La cità xe costruia rente de na laguna dove se dixe che i morti andaa a vivar.

## Gałeria de someje

Imàjine:Atakora Tanguieta Benin.jpg|munti Atacor, a nordovest
Imàjine:Fleuve ouémé (Hetin sota).jpg|fiume Uémé
Imàjine:Porto-Novo_vue.jpg|panorama de Porto Novo
Imàjine:Abomey 2006 1.jpg|sito ONUESC de i Pałasi reałi de Abomei


## Notasion

## Altri projeti

## Łinganbi forèsti
Valpantena

La **Valpantena** l'è la vale che da Verona la sale verso i Monti Lesini passando da Poian, Quinto, e Grezzana. Dopo Gressana, la val la se strenze a formar el Vajo de l'Anguilar. Sto Vajo se pol farlo a piè fin su al' altopian. Su la rocia, se vede oncora i segni de le slite de legno e fero che i usava na olta par andar su e zo da la montagna. 
El nome de Valpantena vien, forsi, dal Pantheon, tempio romano che se cata a Santa Maria de le Stele (così ciamà parchè el sofito del Pantheon l'è piturà come un ciel stelato). En te la vale se cata varie vile venete, Ceze co le opere d'arte. La Valpantena la fa parte del comprensorio enologico de la Valpolicela, e se produse Valpolicela, Amaron, Recioto, e altri vin de manco importanza. La cantina sociale de Quinto gà vinto varie medaie a la fiera mondiale del vin de Verona, Vinitaly.

## Varda anca
* Nesente
Antonio Vivaldi

**Antonio Łucio Vivaldi** (Venesia, 4 de marso del 1678 - Viena, 28 de lujo del 1741) el xe stà un conpoxidor venesian de el alto baroco, ciamà anca *el prete roso* par èsar sacerdote e roso de cavei. El ga conposto 770 łaori, intrà łe cuałi se contan 477 *conserti* e 46 òpare; spesialmente conosesto a łiveło popołar par èsar el autor de Łe cuatro stajon.

## Łigamenti foresti
*  Biografía de '''The Grove Concise Dictionary of Music''' 
* Descarga de ''Łe cuatro stajon'' 
* Gloria 
* Ła Venesia de Vivaldi 

## Varda anca
* Juditha Triumphans
Recioto de ła Valpolezela

El **recioto** l'e un vin dolso che se produse inte ła Valpolexela, rente de Verona. I graspi de ua i vien tajà e mesi a strinàr su łe *grele* (suporti de łegno). Co che el graspo l'è suto, ma no seco, se fa el vin che l'è dolso e bon. Na olta, par far el recioto se usaa altro che *recie* del graspo, che vol dir soło i acini che i zera sta' piasè esposti al sol. Da chi el nome de *Recioto*.

## Carateristeghe
* **cołore**: moro granà pitosto cargo.
* **odor**: carateristego, açentuà.
* **saor**: pien, vełutà, caldo, dełicà, amabiłe.
Amaron

L**'amaron** l'è un vin DOC tipico de la Valpolicela. Dopo che sa fato el vin, el vien tegnu' inte le boti de roere par do ani. Cosi' el vin ciapa un gusto amarognolo, da chi el nome.

La gran ocupasion de le boti porta el preso de sto vin a esar ase alto.
Vinitaly

El **Vinitaly** xe la pi grande fiera del vin del mondo. La se tien tuti i ani a Verona, la prima setimana de april. Tuti i pi grandi produtori mondiali i vien a Verona par vedar le novità tecniche e par partecipar ai concorsi de vin. Ogni ano, el Vinitaly ghe da la preferenza a na nasion o region viniviticola par farla conosar mejo.

## Linganbi foresti
*  Sito ufisial 
*  Notizie da Vinitaly
Cecina Alieno

**Aulo Cecina Alieno** (en łatin Aulus Caecina Alienus, el gera questore in Baetica in Spagna al tempo de ła morte de Nerone, inte el 68 d.C. e el xe sta uno dei primi a aderire al partio de Galba. El xe sta riconpensà da Galba col comando de na łegion inte ła *[[Germania superior]]*; ma poco tempo dopo el xe sta catà a robare schei publici e ł'inperador el ga ordinà che el fuse fuse procesà. Cecina, par vendeta, el se ga rebeła insieme a łe so trupe e el se ga schierà par Vitellio.

Ai scuminsi del 69, el ga procesto verso l'Itałia a ła testa de on exercito de 30&nbsp;000 omeni.

El ga traversà el Gran San Bernardo e el ga marcià atraverso l'Italia setentrionałe sensa catare rexistensa.

Arivà a Placentia el ga atacà ła sità dove che el xe respinto subendo anca gravi perdite.

Vołendo catare oncora el proprio onor prima de esare ragiunto da Fabio Valente, Cecina el ga decixo de de preparar on'inboscada inte on posto ciamà Castorum, a dodexe miglia da Cremona; ma i so programi i xe sta svełà ai nemisi e el ga subìo oncora na sconfita. Poco tenpo dopo, insieme a łe forse de Fabio Valente i xe riusìi a vinsare so łe truppe de Otone a Bedriacum, vitoria che ga stabilìo el poder de Vitellio in Itałia.

Dopo aver otegnuo el controło de Roma, Cecina e Valente i xe sta promosi al consołato e i xe entrà inte ła carica el primo de setenbre del 69. Inte el fratempo, Antonio Primo, che el se gera schierà a favore de Vespasiano, el gera drio prepararse a invadare ł'Itałia e Cecina de conseguensa el xe sta mandà contro de lu. Cecina el ga intercetà Antonio in prosimità de Verona e el gavaria podesto schisarlo sensa fadiga; ma el ga decixo de abandonare ła causa de Vitellio e el se ga acordà co Lucilio Basso, che el gaveva el comando de ła flota del Vitellio e che el pensava inte el  steso tradimento.

Ma quando el ga tentà de convinsare i so soldati a sejare Vespasiano, questi i se ga ribełà metendoło in cadene. Antonio, parò i łi ga atacà e batù e ałora, par ingransiarse Antonio, i ga liberà Cecina.

Antonio el ga mandà Cecina da Vespasiano, che ło ga tratà co grande onore ma quando łe notisie del so tradimento łe xe rivà a Roma, el xe sta privà del so consołato e al so posto a xe sta ełetto Roscio Regolo. 

(Tacito *Historiae* I 52, 53, 61, 67—70, II 20—25, 30, 41—44, 71, 99, 100, III 13, 14, 31; Cassio Dione Cocceiano LXV 10, 14; Giuseppe Flavio *Guera giudaica* IV 11. § 3)

A no se ga pì notisie de Cecina fin al 79, verso ła fin del prinsipato de Vespasiano, quando el ga fato parte de congiura contro ł'inperador e el xe sta copà par ordine de Tito, apena 'nda fora on bancheto inte el pałaso inperiałe. (Cassio Dione Cocceiano LXVI 16; Svetonio *Titus* 6). Secondo Aurelio Vittore (Epit. 10), Cecina el xe sta fato copare da Tito parché ło gaveva sospetà de intrighi co ła so amante Berenice.

## Curioxità
Secondo Tacito el gera nato a Vicensa.

## Fonti
* Cassio Dione Cocceiano
* Giuseppe Flavio: *De bello Judaico' ([[Guerra Giudaica]])
* [[Gaio Svetonio Tranquillo|Svetonio]]: *Vitellius*, *Titus*
* [[Publio Cornelio Tacito|Tacito]] *Historiæ''
* William Smith (a cura di): Dictionary of Greek and Roman Antiquities, (1870)
Guinea-Bisau

La **Guinea Bisau** (en portoghexe *República da Guiné-Bissau*) xe na nasion del’Africa del’Ovest.
El confina col Senegal an nord e con la Guinea a sudest; el Oceano Atlantico la bagna a a ovest.

## Zeografia

Co i so 36,120&nbsp;km², la Guinea Bisau xe uno dei piasè picoli Stati africani.

No ghe montagne, la maxima elevasion ie 300 metri.

L’arcipelago de le Bijagos l'è un grupo de ìzołe che fa parte de la Guinea pena fora de la costa del paexe.
Tipico de la Guinea xe i canaloni che dal mar i va rento al’interno par chilometri.

El interno l’è fato da savane e paludi.

## Storia

### Antighità
La Guinea l’era un regno semi indipendente e la fasea parte del Impero del Mali. Fin a la fin del XVIII secolo l’era ciamà Regno del Kaabu.

I portoghexi ie arivà su le coste de la Guinea a la fin del XVII, ma i no ga mai esplorà l’interno.

La Guinea l’è diventà na colonia portoghexe inte el XIX secolo.

Inte el 1956, Amílcar Cabral sa meso a la testa del Partio par l’Indipendenza de la Guinea e Cao Verde (PAIGC) e ga scominsià la guera contro i portoghexi.

### Indipendensa
El 24 setembre 1973, dopo verghe conquistà el controlo de tuto el paexe, Cabral proclamò l’indipendenza. Le Nasion Unite e i paexi africani ga subito reconosesto la Guinea Bissau.

Il Consejo Revolusionario ga controlà el paexe fin al 1984. Con l’avento del multipartiismo, la Guinea ga vu problemi de sicureza interna.

Inte el 1998 l’esercito ga scominsià na guera civil che le finia inte el 2000. Kumba Iala l’è stà eleto preseidente a le elezioni lo steso ano. Iala ga perso el poter inte el setembre 2003.
N’altro periodo de confusion l’è dura; fin al marso 2004 quando, ale nove elezioni presidensiali, João Bernardo Vieira  l’è sta rieleto.

## Zeografia politega
La cavedal xe Bissau.

## Demografia
### Etnie
Ghe varie etnie che vive in Guinea, i piasè grandi xe i Fula e i Mandika.

### Religion
La majoria de i guineani i seghe le religioni tradisionali.
45% xe musulmani, i altri (8%) xe catoleghi.

### Łéngue
La łéngua oficial le xe el portoghexe, ma solo che el 14% de i guineani lo parla.

La majoria de la zente parla el *kriol*, na łéngua nata dal portoghexe e le łéngue locali.

## Economia
La Guinea xe un paexe poareto.
Do terzi de la xente la vive soto el livel de povertà. El riso e el pexe xe el cibo prinsipal de i guineani.

La pesca e la agricoltura no le produse tanto.
Se produse *cajù* .

El turismo, in crescita ne le Bijagos, l’è n’antra fonte de guadagno.

## Gałeria de someje

Imàjine:20130612-DSC 9048 (9293655064).jpg|fiume Geba, al sentro de el paeze
Imàjine:Archipel_Bolama-Bijagos_Ramsar_Site_in_Guinea-Bissau.jpg|ìzołe Bižagos patrimonio ONUESC, a ovest
Imàjine:Gabumainstreet.jpg|panorama de Gabu
Imàjine:Guinea bissau, bijagò, recipiente con decoro a serpente, xx sec..JPG|resipiente artizanal  


## Notasion

## Altri projeti

## Łinganbi foresti
Misionari comboniani

__HIDDENCAT__

I **Misionari Comboniani** i xe un Istituto de misionari fonda' da Daniele Comboni, primo vescovo catolego de l'Africa Centrale. Comboni el ga fondà l'Istituto de le Mision Africane de Verona el 1 zugno 1867. I primi misionari laoraa in Egito e in Sudan. El laoro prinsipal de i misionari comboniani l'era l'evangelizasion de i popoli africani in tel Sudan e l'Uganda del Nord. Ancò i misionari comboniani ie presenti in 16 paexi africani, 12 paexi de le Meriche, ne le Filipine, in Taiwan e in Cina. Da veronexe, l'Istituto el xe ora internasional con 1.800 membri circa. La Casa Madre la xe a Verona.